Tanda imalah dan tanda isymam

Tanda Imalah (Jawi: إماله) dan tanda Isymam (Jawi: إشمام) adalah antara tanda-tanda bacaan istimewa yang wujud di dalam al-Quran mashaf Uthmani. Kedua-dua tanda ini mempunyai bentuk seperti potong wajik berongga (◊).

Tanda-tanda ini hadir dua kali sahaja dalam al-Quran, iaitu:
 tanda imalah yang hadir dalam Surah Hud, ayat 41 pada perkataan مَجْر۪ىٰهَا

 tanda isymam yang hadir dalam Surah Yusuf, ayat 11 pada perkataan تَأْمَ۫نَّا.

Perbezaan antara tanda imalah dan tanda isymam adalah kedudukan tanda potong wajik berongga tersebut pada huruf dalam perkataan yang terlibat.

Tanda imalah 
Tanda potong wajik berongga berada di bawah huruf. Bunyi imalah yang dihasilkan semasa mengaji ialah bunyi pertengahan di antara bunyi baris atas (fathah) dan bunyi baris bawah (kasrah).

Tanda isymam 
Tanda potong wajik berongga berada di atas huruf. Kaedah bacaan terbahagi kepada raum (Jawi: روم) atau isymam.

Nota kaki

Rujukan

Pautan luar 
 About Tajweed - Tajweed Q&A / Please I want detailed explanation on raum and ishmam

Quran
Mushaf Uthman
Tajwid